<classify> KATIKA mwaka 20202021, matumizi ya serikali yanakadiriwa kuongezeka hadi Sh trilioni 34.360 sawa na asilimia 21.7 ya Pato la Taifa, Bunge limeelezwa. Aidha, matumizi hayo yanaongezeka kutoka Sh trilioni 33.105 za mwaka wa fedha 20192020.Waziri wa Fedha na Mipango, Dk Philip Mpango alisema hayo jana bungeni jijini hapa wakati alipowasilisha mapendekezo ya Mpango wa Maendeleo wa Taifa na Mwongozo wa Maandalizi ya Mpango na Bajeti ya Serikali kwa Mwaka wa Fedha 20202021. Hiyo itakuwa bajeti ya mwisho ya muhula wa kwanza wa uongozi wa Rais John Magufuli kabla ya Watanzania kwenda katika Uchaguzi Mkuu wa 2020 kumchagua rais, wabunge na madiwani kwa miaka mingine mitano.Matumizi ya kawaida yanakadiriwa kuongezeka kwa asilimia 4.7 hadi shilingi bilioni 21,660.7 sawa na asilimia 13.7 ya Pato la Taifa na matumizi ya maendeleo yanakadiriwa kuwa shilingi bilioni 12,699.4 sawa na asilimia 8.0 ya Pato la Taifa, alisema Dk Mpango.Akifafanua, Dk Mpango alisema katika mwaka 202021, mapato ya ndani yakijumuisha mapato ya halmashauri yanakadiriwa kuongezeka hadi Sh trilioni 23.45 kutoka makadirio ya Sh trilioni 23.04 mwaka 201920 na kukadiriwa kuongezeka kwa wastani wa asilimia 8.8 katika muda wa kati.Uwiano wa mapato ya ndani kwa mapato yote unatarajiwa kuongezeka kutoka asilimia 68.3 ya bajeti ya mwaka 202021 hadi asilimia 73.7 mwaka 202223.Mapato ya kodi yanakadiriwa kuongezeka kwa asilimia 4.3 hadi shilingi bilioni 19,761.2 mwaka 202021 kutoka shilingi bilioni 18,955.2 mwaka 201920 na kukua kwa wastani wa asilimia 8.9 katika muda wa kati, alieleza.Aliongeza, Mapato yasiyo ya kodi yakijumuisha mapato ya halmashauri yanakadiriwa kuwa shilingi bilioni 3,601.3 mwaka 202021 na kuongezeka kufikia shilingi bilioni 4,340.0 mwaka 202223.Aidha, alisema katika mwaka 202021 jumla ya misaada kutoka kwa Washirika wa Maendeleo inatarajiwa kufikia Sh trilioni 1.26 ambako Misaada ya Kibajeti GBS inatarajiwa kuwa Sh bilioni 154.2, Misaada ya Mifuko ya Pamoja ya Kisekta Sh bilioni 172.9 na Misaada ya Miradi Sh bilioni 941.5.Aidha, alisema nakisi ya bajeti inayojumuisha misaada inakadiriwa kuwa Sh trilioni 3.94 sawa na asilimia 2.5 ya Pato la Taifa kwa mwaka 202021 ambazo jumla ya Sh trilioni 2.35 zitagharamiwa na mikopo ya nje na Sh trilioni 1.58 zitagharamiwa na mikopo ya ndani sawa na asilimia 1 ya Pato la Taifa.Aliitaja misingi iliyozingatiwa katika kuweka malengo ya uchumi kuwa ni pamoja na kuendelea kuwepo kwa amani, usalama, utulivu na umoja nchini na katika nchi jirani; kuimarika kwa uchumi wa dunia na utulivu wa bei katika masoko ya fedha ya ndani na ya kimataifa; na kuwapo kwa hali nzuri ya hewa itakayowezesha uzalishaji wa chakula cha kutosha.  <topic>: KITAIFA 